“இக்ராஃவின் நிர்வாகப் பணிகள் ஏராளமாக இருந்துகொண்டிருக்க, அனைத்துப் பணிகளையும் இன்னமும் நிர்வாகி மட்டுமே பார்த்துக்கொண்டிருக்கும் சூழல் விரைவாக மாற்றப்பட வேண்டும்; நிர்வாகிக்கு உடல் நலன் குன்றினாலோ அல்லது சொந்த அலுவல் ஏதேனும் குறுக்கிட்டாலோ, நிர்வாக நடவடிக்கைகள் முடங்கும் நிலை தற்போது உள்ளது; இக்குறையைப் போக்க, நிர்வாகிக்குக் துணையாக இன்னொரு பணியாளரை நியமித்து, பணிகளை மேலும் தரமாகவும், விரிவாகவும் செய்திட வேண்டியது காலத்தின் கட்டாயம்; அதற்கான ஏற்பாடுகள் குறித்து போர்க்கால அடிப்படையில் கலந்தாலோசிக்க வேண்டிய நிலையிலுள்ளோம்” என்று கூறிய அவர், இவையனைத்தையும் தனது தனிப்பட்ட கருத்தாகவே தெரிவிப்பதாகவும் கூறினார்.